/* KOM/2010/0813 galutinis */ KOMISIJOS ATASKAITA EUROPOS PARLAMENTUI IR TARYBAI dėl 2008 m. gruodžio 16 d. Europos Parlamento ir Tarybos sprendimo Nr. 1297/2008/EB dėl Europos įmonių ir prekybos statistikos modernizavimo (EĮPSM) programos įgyvendinimo





[pic] | EUROPOS KOMISIJA | Briuselis, 2011.1.11 KOM(2010) 813 galutinis KOMISIJOS ATASKAITA EUROPOS PARLAMENTUI IR TARYBAI dėl 2008 m. gruodžio 16 d. Europos Parlamento ir Tarybos sprendimo Nr. 1297/2008/EB dėl Europos įmonių ir prekybos statistikos modernizavimo (EĮPSM) programos įgyvendinimo KOMISIJOS ATASKAITA EUROPOS PARLAMENTUI IR TARYBAI dėl 2008 m. gruodžio 16 d. Europos Parlamento ir Tarybos sprendimo Nr. 1297/2008/EB dėl Europos įmonių ir prekybos statistikos modernizavimo (EĮPSM) programos įgyvendinimo ĮVADAS Pagal 2008 m. gruodžio 16 d. Europos Parlamento ir Tarybos sprendimo Nr. 1297/2008/EB dėl Europos įmonių ir prekybos statistikos modernizavimo (EĮPSM) programos įgyvendinimo (toliau – EĮPSM sprendimas) 6 straipsnį „Komisija iki 2010 m. gruodžio 31 d., o po to kiekvienais metais iki 2013 m. pateikia Europos Parlamentui ir Tarybai EĮPSM programos įgyvendinimo ataskaitą“. Šioje ataskaitoje apibūdinami valstybių narių ir Komisijos (Eurostato) pagal EĮPSM programą įgyvendinti veiksmai, susiję su EĮPSM sprendimu ir atitinkamais Komisijos sprendimais dėl 2009 m. patvirtintų 2009 ir 2010 m. metinių darbo programų. EĮPSM projektas labai glaudžiai susijęs su pagrindiniais tikslais, nustatytais 2009 m. rugpjūčio 10 d. Komisijos komunikate Europos Parlamentui ir Tarybai dėl ES statistikos rengimo metodo: ateinančio dešimtmečio vizija[1]. TIKSLAI, METINIAI VEIKSMAI IR PRIORITETAI Pirmąja metine darbo programa (2009 m.) pradėti visi esminės įmonių ir prekybos statistikos pertvarkos ir modernizavimo veiksmai, numatyti pagrindiniame EĮPSM sprendime. Antrojoje metinėje darbo programoje (2010 m.) šie veiksmai buvo tęsiami, ir iki šiol tebėra įgyvendinami. Todėl šioje ataskaitoje daugiausia dėmesio skiriama padarytai pažangai, ypač pabrėžiant kai kuriems veiksmams įgyvendinti sukurtus Europos statistikos sistemos (ESS) bendradarbiavimo tinklus (toliau – ESS tinklai). ESS tinklai kuriami tam, kad ESS būtų galima dalytis patirtimi ir žiniomis, ir šiais tinklais su tam tikrų valstybių narių vykdomų projektų rezultatais galėtų susipažinti visi ESS dalyviai. Finansuoti ne tik ESS tinklai – taip pat skirta lėšų atskiriems susitarimams dėl dotacijų su nacionalinėmis statistikos institucijomis (NSI), be to, išorės rangovams pavesta atlikti keletą tyrimų. Eurostatas ir NSI įgyvendino ir kitus, kol kas finansinių pasekmių neturinčius projektus. Siekiant padėti įgyvendinti programą finansuota techninė ir administracinė pagalba, pvz., organizuojant praktinius seminarus ir darbo grupes su nacionaliniais ekspertais. 2009 m. ir 2010 m. darbo programoms, pagal kurias įgyvendinti daugiau nei 25 projektai, iš viso skirta atitinkamai apie 5 mln. ir 10 mln. eurų ES lėšų. Dažniausiai (apie 90 proc.) veiksmai finansuoti skiriant dotacijas – per ESS tinklus arba atskiros. 1 tikslas – persvarstyti prioritetus ir kurti tikslinius naujų sričių rodiklių rinkinius Mažesnės svarbos sričių nustatymas Dėl poreikio mažinti respondentams tenkančią naštą ir statistikos rengimo sąnaudas buvo persvarstyti prioritetai. Šiuo projektu siekta nustatyti mažiau svarbias verslo statistikos teisinių reikalavimų sritis ir ypatybes, kurių būtų galima atsisakyti. Šis tikslas įgyvendintas įvykdžius tyrimą („Verslo ir prekybos statistikos teisės aktų ir metodikų sąrašas“) ir vadinamąjį filtravimą, 2009 m. atliktą Eurostato glaudžiai bendradarbiaujant su NSI – siekta nustatyti, kuriems verslo statistikos srities teisės aktams ar jų dalims reikėtų skirti daugiau dėmesio. 2010 m. pradžioje Europos statistikos patariamasis komitetas (ESPT) patvirtino struktūrinės verslo statistikos prioritetus (tam tikrus kintamuosius); be to, dėl jų konsultuotasi su Europos prekybos asociacijomis (FEBI). Trumpalaikės statistikos srityje vykdant įprastas šios srities peržiūras taip pat konsultuotasi su naudotojais – apklausti naudotojai ir įvairios NSI, persvarstyti Eurostato darbo procesai. Atitinkamoms darbo grupėms pateikti pasiūlymai dėl duomenų rinkimo. Naujų sričių plėtojimas Svarbiausios nagrinėtinos sritys – globalizacija ir verslumas. Pirmas minėtinas didelis su globalizacija susijęs projektas yra įmonių grupių statistikos rengimas. Šiuo projektu siekiama: a) nustatyti naudingus ir reikšmingus rodiklius naudojant įmonių grupes kaip vienetus, kurių duomenys renkami, nes šios grupės yra pagrindiniai globalizacijos veiksniai ir b) patikrinti, ar rengti šiuos rodiklius būtų ekonomiškai pagrįsta. Po dviejų 2009 m. surengtų ekspertų susitikimų preliminariai nustatyti naudotojų poreikiai ir duomenų tiekimo padėtis išorės prekybos ir verslo statistikos požiūriu. Prekybos statistikoje daugiausia dėmesio skirta įmonių grupių vaidmeniui tarptautinėje prekyboje, grupių vidaus prekybai ir jos daliai pasaulinėje prekyboje. Dėl struktūrinės verslo statistikos diskutuota, ar įmonių grupes reikėtų naudoti kaip verslo statistikos vienetus, kurių duomenys renkami, be to, svarstyta, ar reikėtų nagrinėti įmonių grupių poveikį mažosioms ir vidutinėms įmonėms ir verslo demografijos statistikai. Atliktas tyrimas, kuriuo siekta išnagrinėti su įmonių grupių statistika susijusius naudotojų poreikius, nustatyti galimą sąveiką ir pateikti metodikos plėtojimo rekomendacijų. Šiuo metu tyrimą vertina valstybių narių ir Komisijos tarnybų ekspertai, kad nustatytų tolesnę šio klausimo sprendimo strategiją. Po pirmojo tyrimo ir konsultacijų su pagrindinėmis suinteresuotosiomis šalimis bus toliau plėtojama įmonių grupių statistikos pagrindinių sričių metodika. Kitas svarbus projektas skirtas globalizacijos ekonominiams rodikliams, visų pirma remiantis OECD ekonominių globalizacijos rodiklių vadovu, rengti. Pirmasis globalizacijos rodiklių rinkinys jau parengtas ir su juo galima susipažinti Eurostato svetainėje. Eurostatas sudarė vidaus specialistų grupę tolesniam susijusios metodikos plėtojimui. Šiuo metu vykdomas tyrimas dėl praktinio OECD ekonominių globalizacijos rodiklių vadove nurodytų rodiklių taikymo, siekiant nustatyti ir platinti turimus rodiklius, ir taip pat išsiaiškinti galimybes rengti kitus rodiklius. Siekiant pagrįsti su verslumu susijusias politikos sritis buvo parengti verslo demografijos ir darbdavio verslo demografijos rodikliai. Šiuo metu verslumo rodikliai toliau nagrinėjami, kad būtų galima tarptautiniu mastu susitarti dėl rodiklių rinkinio, suderinto su bendra OECD ir Eurostato verslumo rodiklių programa, taip pat rengiamasi organizuoti bendrą Eurostato ir OECD praktinį seminarą apie verslumo prielaidas, pvz., teisinę sistemą. 2 tikslas – supaprastinti verslo statistikos sistemą Verslo ir prekybos statistika rengiama vadovaujantis ES teisės aktais, o šie metams bėgant nuolat keičiami. Projektu „ Nuoseklesnės įvairių verslo ir prekybos statistikos sričių teisės nuostatos “ siekiama atnaujinti šiuos teisės aktus, kad įvairioms verslo ir prekybos statistikos sritims būtų taikoma suderinta, ilgalaikė ir sąnaudų atžvilgiu efektyvi metodinė sistema. Projektas pradėtas keliais darbo grupės susirinkimais, per kuriuos Eurostato ir dalyvaujančių valstybių narių atstovai aptarė darbo programą ir galimybes šiai sričiai taikyti ESS tinklą. Kadangi nepavyko paskirti koordinatoriaus iš valstybių narių, nuspręsta, kad sukurtą ESS tinklą koordinuos Eurostatas. Pagal ESS tinklo darbo programą iš pradžių bus nagrinėjami pirmam etapui naudoti statistiniai vienetai. Taip pat bus nagrinėjamos tikslinės grupės, imties sąrašai, ataskaitinis laikotarpis, klasifikatoriai ir jų taikymas (suskirstymas, specialūs suvestiniai rodikliai), charakteristikos ir apibrėžtys. Mokėjimų balanso ir prekybos statistikos nuoseklumui ir mokėjimų balanso ir turizmo statistikos nuoseklumui tobulinti skirtos atskiros dotacijos. Įmonių grupių statistikos plėtojimas Šis veiksmas glaudžiai susijęs su pagal 1 tikslą įgyvendinamu naujų globalizacijos srities rodiklių rengimo projektu, tačiau šiuo atveju daugiausia dėmesio skiriama statistikos rengimo vis labiau globalizuotame pasaulyje priemonėms. Pirma minėtina priemonė yra „ Eurogrupių“ registras – Europos Sąjungoje veikiančių tarptautinių įmonių grupių statistinis registras. Teisinis pagrindas nustatytas 2008 m. vasario 20 d. Europos Parlamento ir Tarybos reglamentu (EB) Nr. 177/2008, nustatančiu bendrą verslo registrų sistemą statistikos tikslais ir panaikinančiu Tarybos reglamentą (EEB) Nr. 2186/93[2]. „Eurogrupių“ registro tikslas – kaupti duomenis, pagal kuriuos būtų galima rengti palyginamą šalių ekonomikos globalizacijos statistiką ir vykdyti tyrimus centrinių ir nacionalinių statistinių verslo registrų tinkle, kuriuo remiantis būtų galima rengti mikroduomenimis pagrįstą globalizacijos statistiką. Pirmieji esminiai rezultatai jau pasiekti – 5 000 tarptautinių grupių duomenys integruoti ir susieti su nacionaliniais statistiniais verslo registrais; sukurtas ESS tinklas tolesniam „Eurogrupių“ registrų metodikos plėtojimui; sujungti centrinių ir nacionalinių registrų procesai, parengtos priemonės šiems procesams remti ir pagerinta jų kokybė. Šių tikslų pasiekta rengiant praktinius NSI ir nacionalinių centrinių bankų seminarus ir teikiant dotacijas „Eurogrupių“ registro metodams ir priemonėms plėtoti ir įgyvendinti nacionaliniais lygmenimis. Sukurtas atskiras ESS tinklas, kurio užduotis – rengti ir įgyvendinti didelių ir sudėtingų tarptautinių įmonių grupių struktūros nustatymo metodiką. ESS tinklas atliko galimybių studiją ir parengė rekomendacijas dėl statistikos vieneto modelio, atsižvelgiant į didelių ir sudėtingų tarptautinių įmonių grupių veiklos struktūrą. Bendrijos lygmeniu atliekami tyrimai siekiant kiek įmanoma sumažinti įmonėms tenkančią naštą Eurostatas pradėjo įgyvendinti projektą „ES imčių sistemos“, pagal kurį būtų nustatytos verslo ir prekybos statistikos sritys, kurių informacijos nereikia visais išsamumo lygmenimis ir iš visų valstybių narių. 3 tikslas – padėti įgyvendinti efektyvesnį įmonių ir prekybos statistikos duomenų rengimo būdą Geriau pasinaudoti statistikos sistemoje turimais duomenimis, taip pat galimybe atlikti įvertinimus Pirmas minėtinas projektas yra susijęs su duomenų saugojimu ir siejimu rengiant verslo statistiką . Siekiama padėti valstybėse narėse rengiant verslo statistiką taikyti labiau integruotas duomenų bazes ir duomenų rengimo sistemas. Pagrindiniai trys su mikroduomenų siejimu ir duomenų saugojimu susiję aspektai, į kuriuos atsižvelgiama įgyvendinant šį projektą: - duomenų integravimas – reikėtų veiksmingiau naudoti NSI turimą verslo statistiką, siejant įvairių duomenų rinkinių mikroduomenis ir, galbūt, makroduomenis, kad verslo duomenis būtų galima tirti anksčiau neprieinamais būdais, lanksčiau tenkinti naudotojų poreikius ir mažinti įmonėms tenkančią naštą; - procesų integravimas – reikėtų veiksmingiau rengti verslo statistiką pakeičiant atskiras, su konkrečiais duomenų rinkiniais susijusias duomenų rengimo sistemas, kuo bendresnėmis sistemomis, kad NSI galėtų sąnaudų atžvilgiu veiksmingiau rengti duomenis, rezultatų kokybė būtų geresnė ir nuoseklesnė, be to, statistiniai duomenys būtų geriau nagrinėjami ir platinami; - organizaciniai pokyčiai, visų pirma integruotos statistikos rengimo sistemos rengimas ir taikymas, įskaitant būtinus techninius ir organizacinius pokyčius. Kelios valstybės narės jau pradėjo taikyti duomenų siejimo ir saugojimo metodus, o atskiras šiam projektui skirtas ESS tinklas veiks nuo 2010 m. Sukurta darbo grupė ESS tinklui būtinai darbo programai aptarti. Siekiant susieti mikroduomenis su konkrečia statistika, įgyvendinti trys projektai: - Pirmasis projektas susijęs su tarptautinių šaltinių mikroduomenų siejimu su struktūrine verslo statistika ir užsienio prekybos prekėmis statistika. Šios srities valstybių narių veiksmams remti suteiktos dotacijos. Projektu siekiama nagrinėti tarptautinių užsakomųjų paslaugų poveikį įmonių ekonominės veiklos rezultatams, užimtumui ir tarptautinei prekybai prekėmis. - Antrasis projektas susijęs su naujais išorės prekybos statistiniais rodikliais pagal verslo charakteristikas ir juo siekiama plėtoti išorės prekybos ir verslo statistikos kintamuosius sujungiančius rodiklius ir nagrinėti ekonomines galimybes rengti naujus rodiklius. Pagal šiuos rodiklius būtų galima susidaryti įspūdį apie tarptautinę prekybą vykdančių įmonių struktūrą, todėl naudotojai galėtų nagrinėti prekybos poveikį gamybai, užimtumui ir įmonių veiklos rezultatams. Pagal šį projektą ne tik nustatomi nauji rodikliai , teikiantys informacijos apie įvairius tarptautinę prekybą vykdančių Europos įmonių aspektus, bet ir rengiama naujų rodiklių rengimo metodinė sistema. Vykdant šį veiksmą sudaroma sutartis ir suteikiamos dotacijos. - Trečiuoju projektu „IRT mikroduomenų naudojimo siejimas“ siekiama sukurti mikroduomenų siejimo metodą, kad būtų veiksmingiau naudojami pagrindiniai NSI turimi mikruoduomenys, susiję su ekonominiu IRT naudojimo įmonėse poveikiu. Šiam veiksmui įgyvendinti sukurtas ESS tinklas. Projektu „ Šiuolaikinės verslo statistikos rengimo metodika (optimalioji imtis, modeliais pagrįstas vertinimas, duomenų integravimas) “ siekiama nustatyti ir dokumentuose išdėstyti šiuolaikinės verslo statistikos rengimo metodus, kuriuos taikant būtų veiksmingiau naudojami ištekliai, o šalių ir sričių rezultatus būtų lengva lyginti. Siekiant nustatyti kai kurių sričių (pvz., naujų duomenų rinkimo priemonių, modelių nustatymo, europinių metodų) geriausią patirtį ir parengti Europos verslo statistikos rengimo metodų vadovą (atnaujinti 1997 m. redakciją) atsižvelgiant į kitų projektų (EĮPSM) rezultatus ir tam tikrų plėtojamų sričių metodines rekomendacijas, sukurtas ESS tinklas. Geriau pasinaudoti turimais duomenimis ekonomikos srityje Siekiant mažinti respondentams tenkančią naštą verslo statistikai rengti reikėtų naudoti jau turimus ekonomikos duomenis, pvz., mokesčių valdžios institucijų renkamus duomenis ir pagal apskaitos sistemas rengiamus duomenis. Europos statistikos reglamentu ( 24 straipsniu )[3] NSI suteikta teisė naudotis administraciniais duomenų šaltiniais, jei tų duomenų reikia Europos statistikai rinkti, rengti ir platinti. Vis dėlto dar neišspręsta daug metodinių ir praktinių klausimų. Šiam klausimui spręsti 2009 m. sukurtas geresnio administracinių ir apskaitos duomenų naudojimo verslo statistikai rengti ESS tinklas, veiksiantis iki 2013 m. Pagrindinis šio ESS tinklo tikslas – nagrinėti galimybes plačiau naudoti administracinius duomenis rengiant verslo statistiką, sudaryti NSI galimybes naudotis geriausios patirties pavyzdžiais ir rengti šios srities rekomendacijas. Daugiausia dėmesio skiriama bendrų problemų, susijusių su skirtingų duomenų šaltinių naudojimu rengiant verslo statistiką, vertinimui. Plėtoti efektyvesnio duomenų gavimo, perdavimo ir tvarkymo priemones Dar vienas minėtinas projektas yra skirtas geresniam muitinės duomenų naudojimui rengiant išorės prekybos statistiką (Ekstrastatas). Ekstrastatas pagrįstas iš muitinės deklaracijų surinkta informacija ir jam turės įtakos Modernizuotame muitinės kodekse[4].numatyti pakeitimai. Siekiant pasirengti šiems pokyčiams iš dalies keistas Reglamentas dėl Ekstrastato[5], be to, valstybėms narėms skirtos dotacijos veiksmams, padėsiantiems lengviau įgyvendinti naują reglamentą. Įgyvendinant geresnio Kombinuotosios nomenklatūros naudojimo projektą skirtos atskiros dotacijos nacionalinėms statistikos institucijoms, kad šios galėtų parengti su Kombinuotąja nomenklatūra susijusią pagalbinę medžiagą Intrastato duomenų teikėjams. Pradėta rengtis projektui dėl paprastesnio įmonių duomenų perdavimo nacionalinėms statistikos institucijoms, kuriuo siekiama išnagrinėti galimybes, kaip būtų galima paprasčiau teikti bendrovių duomenis nacionalinėms statistikos institucijoms. 4 tikslas – modernizuoti Intrastatą Metodų derinimas siekiant gerinti supaprastinto Intrastato kokybę 2009 m. iš dalies pakeistas Reglamentas dėl Intrastato[6]. Šiuo pakeitimu Intrastato sistema supaprastinta, kad valstybės narės galėtų netaikyti duomenų teikimo prievolių didesniam prekiautojų skaičiui. Kadangi dėl to renkami duomenys taps mažiau išsamūs, reikia imtis priemonių duomenų kokybei užtikrinti. Įgyvendinant šį tikslą pradėti du projektai kokybei gerinti. Be to, šie projektai būtini norint imtis kitų galimų paprastinimo priemonių. Pirmuoju projektu „Duomenų kokybės gerinimas pagal supaprastintą Intrastato sistemą“ siekiama gerinti duomenų kokybę, rengiant ir taikant suderintus metodus ir praktiką. Pagal paslaugų sutartį parengtos metodinės gairės, be to, duomenų kokybės gerinimo veiksmams suteiktos dotacijos. Antruoju projektu „Intrastato nenuoseklumų mažinimas“ siekiama palaipsniui ir visam laikui sumažinti ES vidaus prekybos duomenų neatitiktį išsamiu ir suvestiniu lygmenimis. 2009 m. įgyvendintas pirmasis ES masto duomenų derinimo etapas. Derinant duomenis valstybės narės išsamiausių duomenų lygmeniu atliko koordinuotus dvišalius tyrimus. Įgyvendinus šį etapą išspręsta daug svarbių nenuoseklumo problemų – jos ištaisytos arba užtikrinta, kad jos neatsirastų ateityje. Be to, nustatyti konkretūs prekybos srautai, kuriems reikia papildomų metodinių veiksmų. Valstybėms narėms suteiktos atitinkamos dotacijos. Geriau pasinaudoti administraciniais duomenimis Šiuo veiksmu siekiama, kad rengdamos Intrastato statistiką valstybės narės labiau naudotų administracinius duomenis. Su Intrastatu susijusi maždaug pusė ES įmonėms tenkančios statistinės naštos. Iš viso statistinė našta gana nedidelė, palyginti su visa našta (mažiau nei 1 proc.), tačiau ji vis dar suvokiama kaip didelė. Jei Intrastato reikmėms nacionalinės kompetentingos institucijos galėtų labiau naudoti esamus administracinius duomenis, būtų galima sumažinti tiek faktinę, tiek suvokiamą naštą. Suteiktos dotacijos šioms duomenų bazėms susieti: Intrastatui, PVM ir dalijimosi PVM informacija (VIES). Geresnis ir lengvesnis dalijimasis duomenimis Intrastate Toliau buvo įgyvendinami veiksmai duomenų rinkimui modernizuoti naudojant elektronines priemones ir interneto technologijas; taikytos atitinkamos priemonės. Dėtos didelės duomenų automatinio tvirtinimo ir taisymo srities pastangos, taip pat taikant pažangias statistines sąvokas klaidoms nustatyti ir automatiškai taisyti. IŠVADA Priėmus Sprendimą Nr. 1297/2008/EB ir pirmąją darbo programą (2009 m. balandžio mėn.) pradėti įgyvendinti daugiau nei 25 projektai, kuriais siekiama keturių EĮPSM tikslų. Padaryta didelė pažanga kuriant bendradarbiavimo tinklus, skirtus šešių pagrindinių sričių veiksmams: sąvokų ir metodų nuoseklumo, didelių ir sudėtingų tarptautinių įmonių grupių struktūros nustatymo, mikroduomenų siejimo ir duomenų saugojimo rengiant statistiką, IRT naudojimo mikroduomenų siejimo, šiuolaikinės verslo statistikos rengimo metodikos bei administracinių ir apskaitos duomenų naudojimo. Be to, pradėta keletas projektų „Eurogrupių“ registrui kurti ir įgyvendinti valstybėse narėse. Vis dėlto reikėtų paminėti, kad valstybės narės nepakankamai pajėgios papildomai koordinuoti tinklų veiklą. Visi pradėti ir baigti tyrimai bus įvertinti kartu su pagrindinėmis suinteresuotosiomis Komisijos tarnybų ir valstybių narių šalimis. Sukurtos metodikos bus bandomos. Mažiau svarbių sričių nustatymas bus įtrauktas į bendrąją Eurostato prioritetų nustatymo strategiją. Ši strategija pagrįsta Komisijos komunikatu Europos Parlamentui ir Tarybai dėl respondentų naštos mažinimo, reikalavimų supaprastinimo ir prioritetų nustatymo Bendrijos statistikos srityje[7]. Tinkamas ES finansavimas užtikrintas Komisijai priėmus dvi metines darbo programas, siekiant padėti valstybėms narėms siekti naštos įmonėms mažinimo tikslų, o Europos statistikos sistemai – tenkinti naujus statistinės informacijos poreikius. Skirta 31 bendro finansavimo dotacija (iš viso apie 13,5 mln. eurų), be to, subrangos principu atlikta 13 išorės tyrimų (iš viso apie 1,5 mln. eurų). Taip pat finansuoti praktiniai seminarai ir darbo grupės veiksmams rengti. Kadangi visi veiksmai sudėtingi, jie bus toliau įgyvendinami ir išsamesnė informacija bus teikiama metinėse ataskaitose, kurios bus rengiamos iki 2013 m. [1] COM(2009) 404. [2] OL L 61, 2008 3 5, p. 6. [3] 2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164). [4] 2008 m. balandžio 23 d. Europos Parlamento ir Tarybos reglamentas (EB) Nr. 450/2008, nustatantis Bendrijos muitinės kodeksą (OL L 145, 2008 6 4, p. 1). [5] 2009 m. kovo 11 d. Europos Parlamento ir Tarybos reglamentas (EB) Nr. 222/2009, iš dalies keičiantis Reglamentą (EB) Nr. 638/2004 dėl prekybos prekėmis tarp valstybių narių Bendrijos statistinių duomenų (OL L 87, 2009 3 31, p. 160). [6] 2004 m. kovo 31 d. Europos Parlamento ir Tarybos reglamentas (EB) Nr. 638/2004 (OL L 102, 2004 4 7, p. 1). [7] 2006 m. lapkričio 14 d., COM(2006) 693 galutinis (OL C 78, 2007 4 11, p. 8).